Bjarne Smørdal

Bjarne Klausen Smørdal (født 31. mars 1892, død 6. november 1962) var en norsk maskinsjef og krigsseiler under andre verdenskrig. Han er kjent for sin deltagelse i «Flukten fra Dakar», da MS «Lidvard» i juli 1941 brøt blokaden den befant seg under i Fransk Vest-Afrika. For sin innsats ble han hedret med Krigskorset, Norges fremste utmerkelse.

I juli 1941 var Smørdal maskinsjef på handelsskipet MS «Lidvard», som var underlagt blokade i Dakar i Senegal, som da var kontrollert av den tyskvennlige Vichy-regjeringen i Frankrike. Skipet, som ble ført av Nikolai Fredrik Lindtner, brøt blokaden under dramatiske omstendigheter. Hendelsen vakte adskillig oppmerksomhet under og etter krigen.Se f.eks. omtalen i «Flukten fra Dakar», Nordlands Avis, 8. juni 1951. Bedriften ble senere beskrevet både i bok og i film, begge deler med tittelen Flukten fra Dakar.«Norsk film om skipet «Lidvard»», Verdens Gang, 3. juni 1950, s. 7. Boken er Flukten fra Dakar ved Eiliv Odde Hauge og Vera Hartmann, Bergen: Eide forlag, 1951. Boken ble også oversatt til engelsk.

For sin deltagelse ble skipssjef Lindtner, maskinsjef Smørdal og maskinist Johan Karlsen i statsråd 21. august 1942 tildelt Krigskorset.Erik Gjems-Onstad (red.): Krigskorset og St. Olavsmedaljen med ekegren, s. 62–64.

I filmen Flukten fra Dakar (1951) spilte Smørdal seg selv.

 Referanser 

 Eksterne lenker 
 MS «Lidvard» Warsailors

Kategori:Norske sjøfolk
Kategori:Krigskorset
Kategori:Norske krigsseilere under andre verdenskrig
Kategori:Artikler i sjøfart-prosjektet